
ATRIBUȚIILE POSTULUI -consilier, clasa I, grad profesional principal, cu ID 620167 din cadrul Compartimentului – Analiza pieței muncii, programe de ocupare, implementare măsuri active din cadrul Agenţiei Judeţene pentru Ocuparea Forţei de Muncă Botoșani

- desfășoară activitățile ce se derulează în cadrul proiectului SMART SPO – Servicii moderne, accesibile și pregătite pentru viitor.

În domeniul statisticii şi analizei pieţei muncii are în principal următoarele atribuţii:

1. întocmeşte şi analizează situaţiile statistice, precum şi distribuţia teritorială a şomajului şi evidenţiază cauzele determinante ale acestuia; 
2. urmăreşte numărul şi distribuţia locurilor de muncă vacante;
3. urmăreşte şi analizează evoluţia  şomajului la nivel judeţean;
4. analizează structura pe domenii de activitate şi pe meserii a pieţei muncii în vederea identificării celor mai solicitate domenii şi meserii;
5. prognozează pe termen scurt, mediu şi lung evoluţia pieţei muncii la nivel teritorial;
6. stabileşte şi implementează un mod unitar de prelucrare a datelor statistice culese, astfel încât fondul informaţional privind piaţa muncii să fie real şi cât mai complet; 
7. elaborează lucrări de sinteză, rapoarte şi informări privind: şomajul la nivel naţional şi teritorial, disponibilizările de personal, zonele de maximă concentrare a şomajului, cauzele determinante ale creşterii/descreşterii ratei şomajului etc.;
8. transmite lunar sau ori de câte ori se solicită raportari cu principalii indicatori ai pieţei muncii la Compartimentul Statistică şi Analiză Pieţei Muncii din cadrul ANOFM şi la instituţiile interesate cu care a fost încheiat un protocol în acest sens;
9. urmăreşte asigurarea calităţii prelucrarii datelor statistice primare astfel încât aceasta să constituie baza reală de informaţii utilizate în diagnosticarea pieţei muncii;
10. colaborează permanent cu compartimentul Monitorizare proiecte finanţate din FSE, Informatica şi managementul bazelor de date în vederea utilizării şi prelucrării datelor statistice;
11. face propuneri privind elaborarea proiectului de buget, pentru activităţile specifice;
12. are obligaţia transmiterii informaţiilor compartimentului Monitorizare proiecte finanţate din FSE, informatică şi managementul bazelor de date pentru actualizarea site-ului, în cazul în care există;
13. oferă informaţii referitoare la piaţa naţională/regională a muncii;   
14. culegerea de informaţii de la angajatori, referitoare la necesităţile de moment şi de     perspectivă de pe piaţa muncii, folosind tehnica chestionarului adecvat acestei situaţii; 
15. intocmeşte şi transmite către ANOFM raportările preliminare şi finale privind desfăşurarea bursei locurilor de muncă;   
16. duce la îndeplinire sarcinile și atribuțiile trasate prin decizii și dispoziții de serviciu emise de către directorul executiv.

     În domeniul programelor de ocupare şi implementării măsurilor active are în principal urmatoarele atribuţii:

1. întocmeşte programul teritorial de ocupare a forţei de muncă şi îl înaintează spre aprobare;
2. transmite Direcţiei Analiza Pieţei Muncii, Programe de Ocupare şi de Formare Profesională a Forţei de Muncă din cadrul ANOFM, programul teritorial de ocupare a forţei de muncă, în vederea întocmirii programului naţional de ocupare;
3. elaborează programe specifice de ocupare a forţei de muncă pentru categoriile de persoane defavorizate sau cu şanse reduse de integrare pe piaţa forţei de muncă: tineri, femei, rromi, persoane cu handicap etc.; 
4. răspunde de implementarea programului de ocupare;
5. analizează periodic stadiul de realizare a programului de ocupare şi a programelor specifice de ocupare, pentru categoriile de persoane defavorizate sau cu şanse mai reduse de integrare pe piaţa muncii şi ia măsuri concrete pentru îndeplinirea integrală a acestora;
6. coordonează şi  urmăreşte  realizarea  obiectivelor  stabilite  în  contractele şi programele de cooperare din domeniul propriu de activitate;
7. urmăreşte indicatorii de performanţă prin care este evaluată activitatea de ocupare a forţei de muncă;
8. intocmeste Programul de Ocupare temporara a fortei de munca si il supune aprobarii Consiliului Judetean;
9. realizează analize şi rapoarte privind activitatea de ocupare şi propune măsuri de realizare a obiectivelor stabilite pentru activitatea specifică;
10. are obligaţia transmiterii informaţiilor compartimentului Monitorizare proiecte finanţate din FSE, informatică şi managementul bazelor de date pentru actualizarea site-ului, în cazul în care există;
11. asigură punerea în aplicare a măsurilor pentru integrarea pe piața muncii a șomerilor de lungă durată, în calitate de punct unic de contact la nivel teritorial;
12. asigură coordonarea interinstituțională, la nivel teritorial, privind punerea în aplicare a măsurilor pentru integrarea pe piața muncii a șomerilor de lungă durată;
13. duce la îndeplinire sarcinile și atribuțiile trasate prin decizii și dispoziții de serviciu emise de către directorul executiv.

